Yiwen n wass, sbaɛdent tikli, iḥers-itent ugeffur d usemmiḍ, rrant ɣer uxxam n Dda Saɛid, amerkanti n taddart. Teldi-asent Nna Lǧuher, tameṭṭut n Dda Saɛid tawwurt, tɣaḍ-itt liḥala ideg llant, terra-tent ɣer uɛecciw n tmes, akken i truḥ ad asent-d-tnadi acu ara asent-tefk, d aɛwin neɣ d aceṭṭiḍ, Tesla i Faḍma tuɣwas, teṭṭerḍeq d imeṭṭi, tuzzel ɣer-s ; d xalti-s Cabḥa i yemmuten, yenɣa-tt usemmiḍ. Nna Lǧuher, yeffeɣ-itt 136 KUDAC Linda, di Radyu Tis-snta, deg tedwilt seg timawit ɣer tira, 14 fvrier 2012.